OzLabs/hebrew-wiki-articles huggingface dataset:
אלסד זברוטיץ'

אלסד זברוטיץ (במונטנגרית: Elsad Zverotić; נולד ב-31 באוקטובר 1986 בבראן שביוגוסלביה) הוא כדורגלן מונטנגרי המשחק בעמדות הקשר האחורי והמגן הימני בקבוצת אראו. הוא מלך ההופעות של נבחרת מונטנגרו בכל הזמנים עם 60 הופעות (נכון לינואר 2019).

== קריירת מועדונים ==
זברוטיץ' התחיל את הקריירה המקצוענית שלו בבאצנהייד מהליגות הנמוכות בשווייץ בהיותו בן 17. הוא ערך 30 הופעות ליגה במועדון, בהן הבקיע שני שערים, ולאחר עונה אחת עבר לוויל מהליגה השווייצרית השנייה. בוויל הוא שיחק בתפקיד הגנתי יותר, וערך 114 הופעות ליגה, בהן הבקיע שני שערים, בארבע העונות בהן שיחק במועדון. לקראת עונת עבר זברוטיץ' ללוצרן מליגת העל השווייצרית. בשלוש עונותיו במועדון ערך 84 הופעות ליגה והבקיע שני שערים. ב-14 ביולי 2010 הגיע להתרשמות בלסטר סיטי מהפוטבול ליג צ'מפיונשיפ, אך בסופו של דבר נשאר בלוצרן. בקיץ 2011 חתם ביאנג בויז ברן, קבוצה נוספת מליגת העל השווייצרית. בשלב הבתים של הליגה האירופית לעונת הבקיע שער זכור בתיקו 2-2 נגד ליברפול באצטדיון אנפילד. ב-2 בספטמבר 2013 חתם זברוטיץ' בפולהאם מהפרמייר ליג על חוזה לשנתיים עם אפשרות לשנה נוספת. הוא ערך 16 הופעות ליגה בלבד במועדון וב-16 בפברואר 2015 עזב את הקבוצה. לאחר מכן חזר לליגת העל השווייצרית וחתם בסיון.

== קריירה בינלאומית ==
ב-27 במאי 2008 ערך זברוטיץ' את הופעת הבכורה שלו בנבחרת מונטנגרו, כששיחק 60 דקות בניצחון 3-0 על נבחרת קזחסטן במשחק ידידות. ב-7 בספטמבר 2010 הבקיע את שער הבכורה שלו בנבחרת, שער בדקה ה-35 בניצחון 1-0 על נבחרת בולגריה במסגרת מוקדמות יורו 2012.

== קישורים חיצוניים ==

קטגוריה:כדורגלנים מונטנגרים
קטגוריה:מגני כדורגל מונטנגרים
קטגוריה:קשרי כדורגל מונטנגרים
קטגוריה:כדורגלני פ.צ. ויל
קטגוריה:כדורגלני לוצרן
קטגוריה:כדורגלני יאנג בויז ברן
קטגוריה:כדורגלני פולהאם
קטגוריה:כדורגלני פ.צ. סיון
קטגוריה:כדורגלני אראו
קטגוריה:כדורגלני נבחרת מונטנגרו
קטגוריה:ספורטאים זרים בשווייץ
קטגוריה:ספורטאים מונטנגרים באנגליה
קטגוריה:מונטנגרים שנולדו ב-1986
פרנק היינריך

פרנק היינריך (בגרמנית: Frank Heinrich; נולד ב-25 בינואר 1964) הוא תאולוג, פעיל חברתי ופוליטיקאי גרמני במפלגה הנוצרית-דמוקרטית הגרמנית (CDU).

== תחילת דרכו ומשפחתו ==
פרנק היינריך נולד בעיר זיגן. בגיל שלוש עבר עם משפחתו לדרום גרמניה, היכן שניהלו הוריו בית אבות. לאחר השירות החברתי, שהה היינריך במשך שנה בקנדה כפרח כמורה. כאשר חזר לגרמניה, סיים היינריך את לימודיו במקצועות החינוך החברתי, והפך לחבר בצבא הישע שבעיר פרייבוג בברייסגאו. עד שנת 1995 עמד היינריך בראש השירותים החברתיים המיסיונריים (״Die Insel״ ו-״Die Spinnwebe״) כעובד סוציאלי. בשנת 1997 הוצב היינריך כקצין במשרה מלאה בצבא הישע, ויחד עם אשתו הוביל את סניף צבא הישע בעיר קמניץ בין השנים 1997-2009.

היינריך נשוי מאז שנת 1987, ואב לארבעה ילדים.

==קריירה פוליטית==
היינריך הפך לחבר במפלגת ה-CDU בשנת 2007. בבחירות לפרלמנט הגרמני בשנים 2009 ו-2013 נבחר היינריך לחבר בבונדסטאג, לאחר שקיבל מנדט ישיר ממחוז הבחירה של קמניץ. מאז נובמבר 2009 משמש היינריך כיושב הראש של המפלגה במחוז הבחירה של קמניץ. בפרלמנט הגרמני, משמש היינריך כחבר בסיעת CDU-CSU, וכדובר-משנה של סיעת CDU-CSU בוועדה לזכויות אדם ועזרה הומניטרית. בנוסף, משמש היינריך גם כחבר-משנה בוועדה לשיתוף פעולה ופיתוח כלכלי.

העבודה הפוליטית של פרנק היינריך מתמקדת במחוז הבחירה שלו (קמניץ), תוך מתן דגש לנושאים שיתוף פעולה עם אפריקה, תשתית, שוויון חברתי, משפחה, זכויות הילד וקידום אזור קמניץ כאתר לפיתוח מדעי ומחקרי. בנוסף לכך, כוללת פעילותו את אפריקה, סחר בבני אדם, חופש דת, ושיתופי פעולה לפיתוח. כחלק מקבוצה קטנה של חברי מפלגת ה-CDU, הצביע היינריך נגד הענקת אישור קבע להפעלת כורים גרעיניים למטרות שלום, באוקטובר 2010.

החל מקיץ 2012, מעורב היינריך, יחד עם 12 חברי פרלמנט נוספים מטעם ה-CDU, בקריאה ליתר-שוויון בתשלום מיסים לאנשים מאותו מין הנמצאים בברית זוגיות, כחלק מהחוק לברית הזוגיות. על-מנת ליצור שיתוף פעולה כלכלי בין העיר קמניץ ומדינות יבשת אפריקה, פעלו היינריך ולשכת המסחר והתעשייה של קמניץ לייסוד כנס ״Business trifft Afrika״ (״עסקים פוגשים את אפריקה״). מאז שנת 2014 הפך הכנס לאירוע רב-שנתי.

==פרסומים==
<div class="mw-content-ltr">
* Frank Heinrich (mit Uwe Heimowski): Mission: Verantwortung. Von der Heilsarmee in den Bundestag. Neufeld Verlag, Schwarzenfeld 2013, .
* Frank Heinrich: Lieben, was das Zeug hält: Wie Gott unser Herz verändert. Neufeld Verlag, Schwarzenfeld 2009, .
</div>

==קישורים חיצוניים==

* 

==הערות שוליים==

קטגוריה:חברי המפלגה הנוצרית-דמוקרטית הגרמנית
קטגוריה:חברי הבונדסטאג
קטגוריה:גרמנים שנולדו ב-1964
Schauet doch und sehet, ob irgend ein Schmerz sei, רי"ב 46

גירוש הסוחרים מהמקדש, [[אל גרקו]]
תיאור המצור ו[[חורבן ירושלים, דייוויד רוברטס]]
Schauet doch und sehet, ob irgend ein Schmerz sei (בעברית: הביטו וראו, אם יש מכאוב), רי"ב 46, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון העשירי שלאחר חג השילוש הקדוש, ב-1 באוגוסט 1723.

==רקע==
באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.

במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.

קנטטה זו הייתה התשיעית שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24, רי"ב 167, רי"ב 147, רי"ב 186, רי"ב 136 ורי"ב 105. ב-1733 עיבד באך את המוזיקה של החלק הראשון ושיבץ אותה בחלק Qui tollis peccata mundi של המיסה בסי מינור.

ב-1860 הוציאה לאור חברת באך את הקנטטה לראשונה, בכרך 10 של פרסומיה.

==מילים ומוזיקה==
סדר הקריאה לאותו יום כולל פסוקים מהאיגרת הראשונה אל הקורינתים ומהבשורה על-פי לוקאס העוסקים בבואו של ישו לירושלים, בניבוי שלו את חורבן העיר ובגירוש המוכרים מהמקדש. הלברית נכתבה על ידי מחבר לא ידוע והיא מתמקדת בהגשמת נבואתו של ישו על חורבן ירושלים ובלקח שעל החוטאים ללמוד מכך. החלק הראשון הוא פסוק ממגילת איכה, המבכה את חורבן ירושלים. ההמשך מוכיח את החוטאים ומזהיר אותם שגם הם ייענשו, וכן מנחם שישו יגן ויעזור לצדיקים. החלק האחרון לקוח ממזמור של יוהאן מתאוס מייפארט (Johann Matthäus Meyfart).

הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, חצוצרה, שני חלילים, שני אבובי ציד, שני כינורות, ויולה ובאסו קונטינואו. לקנטטה 6 חלקים:
# מקהלה: Schauet doch und sehet, ob irgend ein Schmerz sei (הביטו וראו, אם יש מכאוב)
# רצ'יטטיב לטנור: So klage du, zerstörte Gottesstadt (בכי, עיר אלהים החרבה)
# אריה לבס: Dein Wetter zog sich auf von weiten (שואתך התחוללה מרחוק)
# רצ'יטטיב לאלט: Doch bildet euch, o Sünder, ja nicht ein (ועם זאת, חוטאים, אסור לכם להניח)
# אריה לאלט: Doch Jesus will auch bei der Strafe (אך ישו, אף בתיתו עונש)
# כורל: O großer Gott von Treu (הו אלהים גדול של מסירות)

==הקלטות==
היצירה הוקלטה במלואה 15 פעמים בהקלטות מסחריות. בין המנצחים שביצעו את ההקלטות ניתן לציין את גוסטב ליאונהארדט (ב-1974), טון קופמן (ב-1998), מסאקי סוזוקי (ב-1998) וג'ון אליוט גרדינר (ב-2000).

==קישורים חיצוניים==
* [http://www.bach-cantatas.com/BWV46.htm פרטי הקנטטה באתר קנטטות באך]
* [http://www.bach-cantatas.com/Texts/BWV46-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
משה גריאני

משה (מושיקו) גריאני (נולד ב-18 ביוני 1957 בטבריה שבישראל) הוא כדורגלן עבר ישראלי אשר שיחק בעמדת הקשר בעיקר במכבי נתניה ובנבחרת ישראל.

== קריירת מועדונים ==
גריאני נולד בטבריה. בגיל 14 הצטרף למחלקת הנוער של מכבי נתניה. בשנת 1977 החל לשחק בקבוצה הבוגרת של המועדון. בעונתו הראשונה בקבוצה הבוגרת זכתה הקבוצה בפעם היחידה בתולדותיה בדאבל - אליפות ישראל וגביע המדינה, וגם זכתה בראשות הבית שלה בגביע האינטרטוטו. בגמר גביע המדינה גריאני אף הבקיע את השער השני בניצחון 2-1 על בני יהודה תל אביב. בעונת 1979/1980 זכתה מכבי נתניה באליפות נוספת. בנוסף ניצחה הקבוצה פעמיים במשחק אלוף האלופים.

בגיל 23 עבר גריאני לברייטון אנד הוב אלביון מהליגה האנגלית הראשונה. הוא לא הצליח להשתלב במועדון וערך הופעת ליגה אחת בלבד, במשחק נגד סאות'המפטון.

לאחר עונה אחת בלבד באנגליה חזר גריאני למכבי נתניה. הוא שיחק במועדון במשך 4 עונות נוספות, בהן זכה באליפות נוספת, פעמיים בראשות הבית שלה בגביע האינטרטוטו ופעם אחת בטורניר אלוף האלופים. לאחר מכן עבר גריאני לשחק במכבי תל אביב, עמה זכה פעמיים בגביע המדינה. בגמר גביע המדינה 1987 הבקיע את השער הראשון של מכבי תל אביב בתיקו 3-3 נגד מכבי חיפה, שלאחריו ניצחה מכבי תל אביב בדו-קרב בעיטות עונשין. גריאני סיים את הקריירה עם עונה אחת במדי מכבי יבנה מהליגה הארצית, שהייתה הליגה השנייה בחשיבותה בישראל.

== קריירה בינלאומית ==
ב-28 במרץ 1979 ערך גריאני את הופעת הבכורה שלו בנבחרת ישראל, כשנכנס כמחליף בהפסד 2-0 לנבחרת בלגיה במסגרת מוקדמות אולימפיאדת מוסקבה 1980. הוא ערך 5 הופעות בטורניר, והוסיף 5 הופעות במוקדמות מונדיאל 1982.

== תארים ==
==== מכבי נתניה ====
* אליפות ישראל (3): 1977/1978, 1979/1980, 1982/1983
* גביע המדינה (1): 1977/1978
* אלוף האלופים (3): 1977/1978, 1979/1980, 1982/1983

==== מכבי תל אביב ====
* גביע המדינה (2): 1986/1987, 1978/1988

== קישורים חיצוניים ==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי נתניה
קטגוריה:כדורגלני ברייטון אנד הוב אלביון
קטגוריה:כדורגלני מכבי תל אביב
קטגוריה:כדורגלני מכבי יבנה
קטגוריה:טבריה: כדורגלנים
קטגוריה:כדורגלני נבחרת ישראל
קטגוריה:כדורגלנים ישראלים באנגליה
קטגוריה:ישראלים שנולדו ב-1957
VH1 Storytellers: Kanye West

VH1 Storyteller הוא אלבום ההופעה השני של אמן ההיפ הופ האמריקאי קניה וסט, שוחרר ב-5 בינואר 2010, על ידי חברת התקליטים Rock-A-Fella Records.

== רשימת השמעה ==

==קישורים חיצוניים==

== הערות שוליים==

קטגוריה:אלבומי קניה וסט
קטגוריה:אלבומי הופעה באנגלית
קטגוריה:אלבומים שהופקו על ידי קניה וסט
קטגוריה:אלבומי חברת דאף ג'אם
דניאל גואדי

דניאל (אגז'ה) גואדי (נולד בספטמבר 1989) הוא אתלט ישראלי. ייצג את ישראל באולימפיאדת ריו דה ז'ניירו (2016) בריצת מרתון.

==ביוגרפיה==
גואדי נולד בשם אגז'ה גואדי באאוטגה שבאזור גונדר באתיופיה, השביעי מבין תשעה אחים. כשהיה בן 9 עבר עם משפחתו לאדיס אבבה, וכשהיה בן 13 עלו לישראל. לאחר עלייתם התגוררה המשפחה במרכז קליטה בבאר שבע, וגואדי למד בפנימייה בחרב לאת. במהלך לימודיו התגלו כישוריו הספורטיביים, והוא החל להתאמן בריצות שדה בהפועל עמק חפר, ואף היה אלוף ישראל לנוער. בהמשך, עבר לפנימיית הדסה נעורים. ב-2007 התגייס לצה"ל ושירת כאפסנאי טכני.

===2011===
באליפות ישראל שנערכה בשנת 2011 זכה במדליית ארד בריצת 10000 מטר. 

===2012===
ב-2012 החל ללמוד חינוך גופני במכללת וינגייט, ושקל לפרוש מהתחרויות, אך זוהר זימרו שכנע אותו להמשיך, והחל לאמנו. 

===2016===
לקראת אולימפיאדת ריו דה ז'ניירו החליט לנסות להתחרות גם במרתון. באפריל אותה שנה השתתף במרתון רוטרדם, ריצת המרתון הראשונה שלו, וקבע תוצאה של 2:18:51 שעות, המהירה ב-9 שניות מהקריטריון האולימפי. באליפות אירופה שנערכה באמסטרדם, הולנד בתחילת יולי סיים במקום 78 בריצת חצי מרתון בתוצאה של 1:10:45 שעות. באולימפיאדת ריו דה ז'ניירו סיים במקום 122 בתוצאה של 2:30.45 שעות.

===2020===
במרתון סביליה שנערך בשנת 2020 קבע שיא אישי חדש של 2:12:06 שעות.

===2022===
במרתון תל אביב שנערך בשנת 2022 קבע שיא מסלול לישראלים בתוצאה של 2:24:14 דקות.

== חיים אישיים ==
גואדי משמש מורה לחינוך גופני בבית ספר בכפר גלים ומאמן אתלטיקה וריצות ארוכות באגודת מכבי חיפה.

==קישורים חיצוניים==
	
* 
* 

קטגוריה:רצי מרתון ישראלים
קטגוריה:רצים ישראלים למרחקים ארוכים
קטגוריה:ספורטאים אולימפיים ישראלים
קטגוריה:בוגרי כפר הנוער הדסה נעורים
קטגוריה:עולים בשנות ה-2000
קטגוריה:אתלטים באולימפיאדת ריו דה ז'ניירו (2016)
קטגוריה:משתתפים ישראלים באולימפיאדת ריו דה ז'ניירו (2016)
קטגוריה:ישראלים ילידי אתיופיה
קטגוריה:ישראלים שנולדו ב-1989
זה בטו

ז'וזה אלברטו טיישיירה פרייריניה (בפורטוגזית: José Alberto Teixeira Ferreirinha 21 בפברואר 1960 – 4 בפברואר 1990), הידוע בקיצור כזה בטו, היה כדורגלן פורטוגזי ששיחק בעמדת השוער בפורטו, בביירה מאר ובנבחרת פורטוגל.

== קריירת מועדונים ==
זה בטו נולד במטוסיניוס שבפורטוגל. הוא הגיע למחלקת הנוער של פורטו בגיל 17, וערך את הופעת הבכורה שלו בליגת העל הפורטוגלית שנתיים לאחר מכן, בעונת ספורט בביירה מאר. לאחר שלוש שנים נוספות על הספסל של פורטו, הוא החל לשמש כשוער הראשון של הקבוצה בעונת . הוא פתח בהרכב בגמר גביע אירופה למחזיקות גביע בו הפסידה פורטו ליובנטוס בתוצאה 2-1 ולקח חלק באירוע שנוי במחלוקות: תוך איבוד עשתונותיו, תקף את קוון המשחק עם דגלו שלו. הוא הורחק על ידי אופ"א לתקופה של שנה. בשנים הבאות נאבק זה בטו עם יוזף מילנארצ'יק על חולצת השוער הראשון, עד שבסופו של דבר הפסיד בקרב, ואיבד גם את מקומו כשוער השני לאחר פריצתו של ויטור באיה בן ה-18.

ב-4 בפברואר 1990, 17 ימים לפני יום הולדתו ה-30, נהרג זה בטו בתאונת דרכים בפורטו.

== קריירה בינלאומית ==
ב-12 באוקטובר 1986 ערך זה בטו את הופעת הבכורה שלו בנבחרת פורטוגל, כששיחק 90 דקות בתיקו 1-1 נגד נבחרת שוודיה במסגרת מוקדמות יורו 1988. בסך הכל ערך זה בטו 3 הופעות בנבחרת פורטוגל.

== קישורים חיצוניים ==

==הערות שוליים==

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:כדורגלני פורטו
קטגוריה:כדורגלני ביירה-מאר
קטגוריה:כדורגלני נבחרת פורטוגל
קטגוריה:כדורגלנים שמתו במהלך הקריירה
קטגוריה:הרוגי תאונות דרכים
קטגוריה:פורטוגזים שנולדו ב-1960
קטגוריה:נפטרים ב-1990
קטגוריה:פורטוגזים שנפטרו ב-1990
אבוסוד אפנדי

מֶהְמֶט אֶבּוּסוּד אֵפֶנְדִי (בטורקית: Mehmed Ebussuud Efendi; בערבית: محمد أبو السعود أفندي; 30 בדצמבר 1490 – 23 באוגוסט 1574) היה שייח' אל-אסלאם באימפריה העות'מאנית, פוסק הלכה, פרשן הקוראן, משפטן חנפי, האדם שיצק תוכן משמעותי לתפקיד שייח' אל-אסלאם וכן כתב הרבה חיבורי הלכה ופרשנות של הכתוב בקוראן.

==ביוגרפיה==
נולד לשייח' מוהידין מהמט אפנדי בעיר למדיה (İmâdiyye) (אמדיה ) בצפון חבל דהוכ ולכן אחד מכינוייו היה "אל-למדי" או "אל-עמאדי". לאחר לימודים מונה כשופט ושירת בערים בורסה, איסטנבול וכן בחבל הבלקן (רומליה), שם החל לשלב חוקים מקומיים עם החוק האיסלאמי (שריעה) ובכך התאים את השריעה לחוקים המקומיים של כל אזור ולזמן שבו הוא חי ובמקביל התאים את החוקים המקומיים להלכה המוסלמית.

ב-1545 קידם אותו הסולטאן סולימאן הראשון לתפקיד המופתי הגדול ובכך גם לתפקיד השופט העליון, תפקיד בו החזיק עד למותו.

כמופתי הגדול עבד אבוסוד בשיתוף פעולה הדוק עם הסולטאן, תוך מתן חוות דעת משפטית. שנתנה לגיטימציה להרג של היזידים שהסולטאן ראה בהם את אויביו ושאף שימירו את דתם לאסלאם הסוני-חנפי. חוות דעת משפטית נוספת אשררה את התקפתו של סלים השני על קפריסין ב-1571, התקפה שהייתה מהגורמים לפרוץ קרב לפנטו.

יחד עם הסולטאן סולימאן, שאחד מכינוייו היה "המחוקק", אבוסוד ארגן מחדש את תורת המשפט העותמאנית (הקאנון ) יחד עם חוקי ההלכה והביא את מערכת המשפט המאוחדת תחת פיקוח ממשלתי הדוק. עד השינוי הגדול שחולל אבוסוד השופטים היו חופשיים לפרש את השריעה, חוק שגם השליט היה כפוף אליו. אבוסוד חיזק את סמכותו החוקית של הסולטאן, הגדיר את הסולטאן כח'ליפה ובכך קבע שהחקיקה באימפריה נובעת ממנו ולא רק מההלכה או ממנהגי המקום. כך נוצרה מסגרת שבה הכוח השיפוטי נגזר מהסולטן ואשר אילצה את השופטים לשפוט על פי ספר החוקים (qānūn-nāmes) של הסולטאן.

בנוסף לרפורמות השיפוטית שלו, אבוסוד זכור גם כי שאף למצוא פתרונות לחיי היום-יום, בעיקר של הסולטאן וכן של הכפופים לו, ולכן כאשר השריעה לא סיפקה תשובות, הוציא אבוסוד מגוון גדול של דעות מייעצות (פתוות) שהיו למעשה פסיקות חדשות. פתוות שהוציא התירו הצגת מחזות קאראגוז, עישון ואת צריכת קפה, שהיה חידוש בזמנו, מתוך העיקרון שכל מה שאינו אסור במפורש במסורת האיסלאמית - מותר. בנוסף, הוציא פסיקות בנושאי מיסוי, בעלויות על קרקע, למשל, הכניס לשימוש את המושג מירי.

בפתוות שלו הגדיר את מערכות היחסים בין המוסלמים, נוצרים ויהודים באימפריה העות'מאנית בנוסף, ולפעמים במקום הכתוב בתנאי עומר. הוא הגדיר זכות קניין וביטחון האישי למיעוטים, תוך שהלא מוסלמים היו צריכים להכיר בעליונותם של המוסלמים.

==קישורים חיצוניים==

 
קטגוריה:האימפריה העות'מאנית: נושאי משרת שייח' אל-אסלאם
קטגוריה:ילידי 1490
קטגוריה:נפטרים ב-1574
עירוני נשר

2016}} בה העפילה לליגה הלאומית
עירוני נשר היא קבוצת כדורגל ישראלית מהעיר נשר, המשחקת בליגה א'.

== היסטוריה==
המועדון נוסד בשנת 2009 על ידי שלומי פרץ ואמיל יוסיפוב כתחליף למועדון הפועל תל חנן, שנוסד בשנת 1954 ופורק בשנת 2009.

המועדון החדש, עירוני נשר, החל לשחק בעונת בליגה ג', ובסיום עונתו הראשונה העפיל לליגה ב' צפון ב', על אף שסיים במקום השלישי, ולאחר שהתפנה מקום בליגה בשל התפרקות מכבי בית שאן. בעונת סיימה עירוני נשר במקום הראשון בליגה והעפילה לליגה א' צפון.

את עונת סיימה עירוני נשר במקום השני בליגה א' צפון, והעפילה למשחקי פלייאוף העלייה. לאחר שעברה את הפועל מגדל העמק, הפועל בית שאן ובית"ר כפר סבא הגיעה עירוני נשר לשני המשחקים המכריעים נגד הקבוצה שסיימה במקום ה-14 בליגה הלאומית, הפועל נצרת עילית, לה הפסידה 1–5 בסיכום שני המשחקים ונשארה בליגה א'.

בסוף עונת עלה המועדון לליגה הלאומית מהמקום הראשון. שנתיים מאוחר יותר נשרה נשר חזרה לליגה א' לאחר שסיימה את עונת 2017/2018 במקום האחרון.

בחלוף שנה נוספת נשרה הקבוצה לליגה ב', לאחר שסיימה במקום ה-14 בליגה א' והפסידה במשחק המבחן להפועל בני ערערה. בשנת 2019 זכתה בגביע המדינה המחוזי בליגה ב'. בעונת 2020/2021 העפילה נשר בחזרה לליגה א'. בשנת 24\23 זכתה נשר בגביע האזורים לליגות נמוכות בישראל.

==קישורים חיצוניים==

* 

==הערות שוליים==

קטגוריה:קבוצות כדורגל ישראליות
קטגוריה:קבוצות כדורגל שהוקמו ב-2009
קטגוריה:נשר: ספורט
קטגוריה:נשר בתרבות
האבירים הרוסיים

Russian Knights Tkachenko tribute flight Mishin.jpg}}
האבירים הרוסיים (ברוסית: Русские Витязи) הוא שמו של הצוות האווירובטי של חיל האוויר הרוסי שהוקם עם נפילת ברית המועצות בשנת 1991. 

מטוסם העיקרי הוא הסוחוי 27, הנחשב למטוס חזק בעל יכולת תמרון מעולה, כשבסיס היחידה נמצא בבסיס קובינקה שבמחוז מוסקבה.

==היסטוריה==
הצוות הוקם באפריל 1991 על מנת לשווק מחדש את רוסיה בעולם ולסייע באיסוף תרומות בשל המצב הכלכלי הקשה בשנות ה-90. את הסיור הראשון שלהם מחוץ לרוסיה האבירים עשו בבריטניה ולאחר מכן היו בארצות הברית, צרפת, הולנד ומדינות נוספות. בכל מקום אליו הגיעו קצרו מחמאות והפגינו יכולת ביצוע גבוהה. 

ב-1995 התאמן הצוות הרוסי, שלושה מטוסים, בשמי וייטנאם. במהלך נחיתה במזג אוויר גרוע התרסק כל המבנה ושלושה טייסים נהרגו. היה נדמה שזה סופו של הצוות, אולם מספר חודשים אחר כך הקים חיל האוויר הרוסי את הצוות מחדש.

בשנת 2009 אירעה תאונה קטלנית, במהלך הסלון האווירי במוסקבה, כאשר שניים ממטוסי ה-Su-27 של הצוות האווירובטי התנגשו זה בזה בעת אימון לקראת המפגן. מוביל הצוות, קולונל איגור טקאצ'נקו, נהרג והטייס השני נפצע ונזק רב נגרם על הקרקע במקום התרסקות המטוסים. התאונה גרמה לעצירה זמנית של השתתפות הצוות הזה, אך כעבור מספר ימים הם הופיעו בכל זאת במבנה חסר בן 4 מטוסים, במקום שישה.

כיום הם נחשבים אורחים מבוקשים בסלונים האוויריים השונים.

== גלריה ==
<gallery mode="packed-hover" heights="200">
קובץ:Sukhoi Su-35.jpg|ממוזער|6 מטוסי סוחוי 27 משרתים את האבירים הרוסיים.
קובץ:Russian Knights.JPG|ממוזער|האבירים הרוסיים בפעולה, בעת מפגן אווירי בהודו, 2013.
קובץ:Russian Knights and Swifts.jpg|ממוזער|'האבירים הרוסיים' וצוות אירובטי 'סטריז'י' במפגן אווירי במהלך מצעד יום הניצחון על הנאצים, 9 במאי 2009.
קובץ:Парад в честь 70-летия Великой Победы - 53.jpgממוזער|מטוסי היחידה בעת המצעד החגיגי לציון 70 שנה לניצחון על הנאצים.
</gallery>

==קישורים חיצוניים==

* 

* [http://structure.mil.ru/structure/forces/air/pilot_troops/vitazi/desc.htm האבירים הרוסיים] באתר משרד הביטחון הרוסי

==הערות שוליים==

קטגוריה:חיל האוויר הרוסי
קטגוריה:צוותים אווירובטיים
מכללת גיס לעסקים

מכללת גיס לעסקים (באנגלית: Gies College of Business) הוא בית ספר למנהל עסקים באוניברסיטת אילינוי באורבנה-שמפיין, המציע תוכניות אקדמאיות בחשבונאות, בניהול ובמימון. בניין בית הספר ממוקם בשמפיין שבאילינוי. בשנת 2015 החל בית הספר להציע קורסים ברשת האינטרנט באמצעות אתר הקורסים קורסרה ונחנכה תוכנית ללימודי תואר שני במנהל עסקים ברשת.

==היסטוריה==
ב-9 ביוני 1914 אישר הסנאט של אוניברסיטת אילינוי את בקשתו של סגן נשיא האוניברסיטה, דייוויד קינלי, להקים בית ספר למסחר ומנהל עסקים בתחום האוניברסיטה.
בית הספר הוקם באופן רשמי ב-27 באפריל 1915 בהצבעה של חבר הנאמנים של אוניברסיטת אילינוי. תחת בית הספר נפתחו שלוש מחלקות – כלכלה, מנהל עסקים ותובלה. בשנת 1951 עתרו מספר חברי פקולטה ממחלקת הכלכלה להעביר את המחלקה לבית הספר למדעי החברה והאמנות של האוניברסיטה. העתירה נפסלה והמעבר נעשה רק בשנת 2003. בשנה זו גם שונה שמו ל"מכללה לעסקים". בנובמבר 2017 הוסב שמה לזה הנוכחי בעקבות תרומה בסך של 150 מיליון דולר מאת לארי ובת' גיס.

==קמפוסים==
לבית הספר שני קמפוסים. הקמפוס המקורי בשמפיין וקמפוס נוסף בשיקגו.

===שמפיין===
אולם דייוויד קינלי, יוני 2003.
עם הקמתו, מוקם בית הספר בבניין המסחר, אשר כיום ידוע כאגף המזרחי של בניין ההנהלה של אוניברסיטת אילינוי ברחבה המרכזית של הקמפוס. בניין זה הוקם ב-1913 בעלות של כ-100,000 דולר. כיום הקמפוס של בית הספר ממוקם בצומת הרחובות גרגורי וסיקסת' (6th) והוא כולל ארבעה בניינים: אולם דייוויד קינלי, אולם ווהלרס, בניין הסקר והבניין החדש ביותר – המתקן להוראת עסקים. מתחם זה ידוע בשם רחבת העסקים (business quad) והוא מצוי בתחום הקמפוס הדרומי של האוניברסיטה.

===שיקגו===
הקמפוס בשיקגו ממוקם במרכז העיר, בבניין ה"אילייני סנטר", ברחוב וואקר. בקמפוס זה קיימת תוכנית תואר שני למנהל עסקים למנהלים ותואר שני במיסוי. קמפוס זה שייך לאוניברסיטת אילינוי באורבנה-שמפיין ולא לאוניברסיטת אילינוי בשיקגו.

==קישורים חיצוניים==
* 

==הערות שוליים==

קטגוריה:אילינוי: מבנים
קטגוריה:אוניברסיטת אילינוי באורבנה-שמפיין
גיס
אסון המקדש בפאראוור

מבנה המקדש בצילום משנת 2008
אסון המקדש בפאראוור התרחש ב-10 באפריל 2016 במדינת קראלה שבדרום-מערב הודו, כאשר זיקוק שהוצת על ידי קהל חוגגים במקדש הינדי בעיירה פאראוור פגע במצבור של זיקוקין די-נור וגרם להצתתו, להתפוצצות ולשרפות שגרמו למותם של 111 איש ולפציעתם של למעלה מ-350 איש.

האסון התרחש בשעה 03:33 לפי השעון המקומי במתחם המקדש ההינדי פוטינגל דווי (Puttingal Devi) בעיירה שלחוף מפרץ בנגל. באתר נכחו באותה עת כ-15 אלף חוגגים. במקום החל מופע זיקוקין בשעת חצות לערך. התפוצצות מצבור הזיקוקין הורגשה למרחק של כקילומטר סביב. ההתפוצצות והשריפות שגרמה הביאו לקריסתם של שני מבנים, ועקב כך נפגעו מרבית ההרוגים והפצועים. לפחות 40 פצועים הועברו לבתי חולים כשהם סובלים מכוויות חמורות ומקצתם נפטרו בימים שלאחר האסון. 

הצי ההודי שיגר כלי טיס ואנשי רפואה כדי לסייע בפינוי הנפגעים מאתר המקדש. נזק פיזי נגרם למקדש עצמו ולכ-150 מבנים נוספים בקרבתו.

חקירת המשטרה ושלטונות מדינת קרלה העלתה כי הזיקוקין במתחם המקדש הופעלו ללא רישיון מתאים.

הפעלת זיקוקין די-נור במהלך חגיגות דתיות הינדיות היא שכיחה בדרום הודו. ב-1952 התרחש אסון דומה במדינת קראלה, שבו נספו 68 אנשים. ב-2012 אירעה התפוצצות במפעל זיקוקין במדינת טמיל נאדו. באותו אירוע נספו 40 איש.

==קישורים חיצוניים==

* 
* [http://timesofindia.indiatimes.com/city/thiruvananthapuram/Kollam-temple-fire-Death-toll-reaches-111-40-badly-wounded/articleshow/51795419.cms Kollam temple fire: Death toll reaches 111, 40 badly wounded], באתר The Times of India, 12 באפריל 2016
* Imran Qureshi and Ashraf Padanna, [http://www.bbc.com/news/world-asia-india-36013215 Puttingal: India's 'temple of fireworks'], באתר חדשות ה-BBC, 11 באפריל 2016

מקדש בפאראוור
קטגוריה:אסיה: התפוצצויות
קטגוריה:אסיה: שרפות
קטגוריה:קרלה
מקדש בפארוור
קטגוריה:הודו: שרפות
אלוש (אתר מקראי)

מפה של נדודי בני ישראל משנת 1641
אָלוּשׁ היא אחת מהתחנות, שלפי האמונה, עצרו בה בני ישראל במסע במדבר לעבר ארץ ישראל. בני ישראל יצאו מדפקה עצרו באלוש, והמשיכו במסעם לרפידים.

שמה מופיע ב. לדעת חז"ל אלוש היא מדבר סין. בנוסח השומרונים לתורה מופיע השם אליש ובתרגום השבעים ותרגום יונתן לתורה מופיע השם אילוס (בתרגום ירושלמי מתורגם השם ל"אתר תקיף").

למעט האזכור בספר במדבר שמו של האתר אינו מופיע בתנ"ך.

הגמרא ב טוענת ש"ששי (אחד מבני הענק) בנה אלוש".

==הערות שוליים==

קטגוריה:נדודי בני ישראל במדבר: אתרים
קטגוריה:אתרי המקרא
רתמה (אתר מקראי)

מפה של נדודי בני ישראל משנת 1641
רִתְמָה הוא אתר מקראי, מתחנות נדודי בני ישראל במדבר. שמו מופיע ב. בני ישראל הגיעו אל ריתמה מחצרות והמשיכו במסעם לרימון פרץ.

==מיקומה==

רתמה נמצאת במדבר פארן וזאת על פי ספר במדבר. ב, רשומה רתמה ברשימת תחנות מסעם של בני ישראל במדבר לאחר חצרות, שם לקתה מרים בצרעת, והעם נאלץ להמתין שבעה ימים עד שנרפאה. מרים נרפאה מצרעת.

מנשה הראל סבר שריתמה נמצאת כ-20 ק"מ צפונית-מזרחית לג'בל סין בישר, שבאגן ואדי סודר בסיני, שם יש מעין ששמו הערבי "עין רתימה".

==מקור שמה==
 צמח הרותם במדבר, אשר יש הטוענים כי שם האתר רתמה נגזר משמו.
יש הסוברים כי רתמה קרויה על שם צמח הרותם הגדל במדבר. ממדבר פארן נשלחו המרגלים לתור את הארץ. רש"י קושר את שם המקום עם לשון רמייה, ' "וַיַּחֲנוּ, בְּרִתְמָה". על שום לשון הרע של המרגלים (). שנאמר : "מַה-יִּתֵּן לְךָ וּמַה-יֹּסִיף לָךְ לָשׁוֹן רְמִיָּה. חִצֵּי גִבּוֹר שְׁנוּנִים עִם גַּחֲלֵי רְתָמִים" ()'. כלומר, רתמה אינו שמו של האתר אלא כינוי שניתן למקום כדי לסמל את דברי המרגלים אשר הוציאו את דיבת הארץ. 

רבי מאיר קושר את המקום בזיהוי צמח הרותם לפי הפסוק בבראשית אשר תחתיו ישב ישמעאל כשהגר צופה בו מרחוק כאשר גורשה מבית אברהם, ומכאן שם המקום רתמה.

== ביאורים ==

==הערות שוליים==

קטגוריה:אתרי המקרא
קטגוריה:נדודי בני ישראל במדבר: אתרים
אליפות העולם בכדורסל 1974

אליפות העולם בכדורסל 1974 היא אליפות העולם השביעית בכדורסל שנערכה על ידי פיב"א. האליפות נערכה בפוארטו ריקו בין התאריכים 3 ביולי ל-14 ביולי 1974 וכללה 14 נבחרות.

 זכתה באליפות בפעם השנייה בתולדותיה בזכות הפרש סלים.

==שיטת המשחקים==
בנוסף למארחת והאלופה המכהנת השתתפו בטורניר שתי נבחרות מאליפויות אמריקה הדרומית ( ו), אמריקה המרכזית ( ו) ואסיה ( ו), שלוש קבוצות מאליפות אירופה בכדורסל (, ו), אלופת אפריקה , אלופת אוקיאניה , ושתי נבחרות מוזמנות ( ו).

הנבחרות חולקו לשלושה בתים בני ארבע קבוצות כל אחד בשלב המוקדם. שתי הראשונות מכל בית העפילו לסיבוב הגמר שנערך בשיטת ליגה בת סיבוב אחד. ו העפילו לשלב הגמר ישירות.

==שלב הבתים==
===בית א'===

===בית ב'===

===בית ג'===

==שלב הגמר==
משחקי שלב הגמר התקיימו בסן חואן.

{| style=border-collapse:collapse border=1 cellspacing=0 cellpadding=5
|- align=center bgcolor=#efefef
!
!מדינה
!משחקים
!ניצחונות
!הפסדים
!סלים
!הפרש
!נקודות
|-bgcolor=gold
|align=right|1.||||7||6||1||509-625||116+||13
|-bgcolor=silver
|align=right|2.||||7 ||6||1||568-629||61+||13
|-bgcolor=cc9966
|align=right|3.||||7||6||1||587-634||47+||13
|-
|align=right|4.||||7||3||4||599-565||34-||10
|-
|align=right|5.||||7||2||5||640-556||84-||9
|-
|align=right|6.||ברזיל ||7||2||5||586-522||64-||9
|-
|align=right|7.||||7||2||5||620-568||52-||9
|-
|align=right|8.||||7||1||6||616-566||50-||8
|}

{| style=border-collapse:collapse border=1 cellspacing=0 cellpadding=5
|- align=center bgcolor=#efefef
!תאריך
!מדינה
!תוצאה
!מדינה
|-
|7 ביולי||||71–100||
|-
|7 ביולי||||60–84||
|-
|7 ביולי||||76–94||
|-
|8 ביולי||||83–101||
|-
|8 ביולי||||94–115||
|-
|8 ביולי||||86–102||
|-
|9 ביולי||||86–73||
|-
|9 ביולי||||82–79||
|-
|9 ביולי||||70–83||
|-
|9 ביולי||||73–68||
|-
|11 ביולי||||74–75||
|-
|11 ביולי||||66–83||
|-
|11 ביולי||||93–85||
|-
|12 ביולי||||102–99||
|-
|12 ביולי||||84–75||
|-
|12 ביולי||||103–83||
|-
|12 ביולי||||87–85||
|-
|13 ביולי||||93–91||
|-
|13 ביולי||||91–88||
|-
|13 ביולי||||92–60||
|-
|13 ביולי||||97–98||
|-
|14 ביולי||||71–79||
|-
|14 ביולי||||105–94||
|-
|14 ביולי||||85–80||
|-
|14 ביולי||||79–74||
|}

==הדירוג הסופי==
{| class="wikitable"
|-
! מקום !!width=200px| נבחרת!!מאזן
|- bgcolor=gold
! 1
|||9–1
|- bgcolor=silver
! 2
|||9–1
|- bgcolor=cc9966
! 3
|||9–1
|-
! 4
|||6–4
|-
! 5
|||4–6
|-
! 6
|||4–6
|-
! 7
|||2–5
|-
! 8
|||3–7
|-
! 9
|||6–2
|-
! 10
|||5–3
|-
! 11
|||3–5
|-
! 12
|||2–6
|-
! 13
|||2–6
|-
! 14
||||0–8
|}

==חמישיית הטורניר==
* אלכסנדר בלוב, סנטר
* וינקו ילובץ', סנטר
* ויין ברבנדר, סמול פורוורד
* אלחנדרו אוגרלס, סמול פורוורד
* אלכסנדר סלניקוב, סמול פורוורד

==קישורים חיצוניים==
* [http://www.linguasport.com/baloncesto/internacional/mundial/1974_SANJUAN.htm תוצאות התחרות]

1974
קטגוריה:תחרויות כדורסל ב-1974
קטגוריה:תחרויות כדורסל בפוארטו ריקו
לנדקווארט

לנדקווארט (בגרמנית: Landquart) היא עיירה במחוז הנושא את אותו שם בקנטון גראובינדן שבשווייץ. העיירה הוקמה ב-1 בינואר 2012 כמיזוג של שני הכפרים איגיס ומסטרילס. שמה של העיירה לקוח משמה של שכונה באיגיס.

==היסטוריה==
איגיס מוזכר לראשונה במקור משנת 840 לערך בשם Ovinae או Aviuns. במקור משנת 1149 הוא מוזכר בשם Auuine, במקור משנת 1225 בשם Huiuns ובמקור משנת 1253 בשם Yges.

מסטרליס מוזכר לראשונה במקור משנת 1318 בשם Ponstrils ובמקור משנת 1345 בשם Bastrils.

==גאוגרפיה ודמוגרפיה==
שטחה הכולל של לנדקווארט הוא 18.9 קמ"ר . נכון לשנת 2014 מנתה אוכלוסיית העיירה 8,692 תושבים.

==קישורים חיצוניים==

* 

==הערות שוליים==

קטגוריה:גראובינדן: ערים
דו-קרב בשמש

דו-קרב בשמש (באנגלית: Duel in the Sun) הוא מערבון אמריקאי משנת 1946 בהפקתו של דייוויד או. סלזניק המבוסס על ספר בשם זה מאת ניבן בוש משנת 1944. בסרט מתואר מאבקה חסר הסיכוי של בת תערובת בגזענות, דעות קדומות ברצונה לממש אהבה.

הסרט היה מועמד לפרס אוסקר בשתי קטגוריות:
*פרס אוסקר לשחקנית הטובה ביותר - ג'ניפר ג'ונס.
*פרס אוסקר לשחקנית המשנה הטובה ביותר - ליליאן גיש.

==תקציר העלילה==
פרל שאבז (ג'ניפר ג'ונס) היא בת תערובת שחומה ויפהפייה לאם אינדיאנית ואב לבן. אביה רצח את אימה ומאהבה לאחר שמצא אותם מתנים אהבה. הוא נידון למוות בתלייה ולפני הוצאתו להורג הוא נפגש עם פרל ומורה לה ללכת לגור אצל משפחת מקנלס שלהם חוות בקר ואם המשפחה, לורה בל (ליליאן גיש) היא קרובת משפחתו.

אבי המשפחה, הסנטור ג'קסון מקנלס (ליונל ברימור) הוא נכה המתנייד על כסא גלגלים, ממורמר על נכותו ומוציא את כעסו על אשתו חלשת האופי, לורה בל. הוא גזען ומקבל בזעם את פרל. לזוג מקנלס יש שני בנים. הגדול הוא ג'סי (ג'וזף קוטן), בעל אופי עדין ומנומס שחזר לחווה לאחר שהוסמך כעורך דין בצפון. הבן הצעיר הוא לוּטון (לוּט) (גרגורי פק)ּ, טיפוס מרדני, חסר עכבות ורודף נשים, ההפך הגמור מאחיו.

פרל נמשכת בתחילה לג'סי, המתנהג אתה בעדינות ומלמד אותה קרוא וכתוב אבל לוט הנמשך אליה מינית, לא מרפה ממנה, מרשים אותה בניסיונו לאילוף סוסים, מלמד אותה רכיבה עד שהיא מתמסרת לו.

חברת הרכבות עומד לסלול מסילה העוברת בשטח של חוות מקנלס. הסנטור מגייס את כל הבוקרים בסביבה ומאיים כי יפתח באש אם יפרצו את גדרות החוות כדי להמשיך את המסילה. בנו ג'סי מצדד בחברת הרכבות הפועלת בשם החוק. לבסוף, כאשר מגיעה למקום יחידת צבא, מחליט הסנטור לעזוב את המקום. את כעסו הוא מוציא על ג'סי ומגרש אותו מהחווה. ג'סי עובר לאוסטין, טקסס שם הוא עוסק במקצועו ומתארס

פרל נשארת עם לוּט ובחגיגה גדולה של הבוקרים הם רוקדים כשכולם מסתכלים בהם. אביו הסנטור קורא לו ואומר שלא עבד בחווה שלושים שנה כדי שהיא תהפוך לשמורה אינדיאנית. לוּט מרגיע אותו ואומר שאין לו כל כוונה לשאת את פרל.

כאשר לוּט מודיעה לפרל כי אין בכוונתו לשאתה, היא בורחת ממנו. היא נפגשת עם הבוקר סם פירס (צ'ארלס ביקפורד) שהוא רווק מבוגר. הוא מציע לה נישואים והיא נענית לו.

לוּט נפגש עם סם פירס בבר ואומר לו כי פרל היא שלו ואין לו כל רשות לשאתה. מתפתח דו-קרב אקדחים שבסופו הורג לוּט את סם. לוּט נמלט ומוכרז כעבריין נמלט.

כאשר לורה בל מתה, מגיע ג'סי לחווה, פוגש את פרל ומציע לה לעבור להתגורר באוסטין. לוּט נפגש שם עם ג'סי ומתפתח שם ויכוח שבסופו יורה לוט באחיו ופוצע אותו קשה.

לוּט שולח שליח לפרל ומודיע שהוא מחכה לה במקום מרוחק במדבר. פרל מגיעה למקום חמושה ברובה כדי להרוג אותו. מתפתח דו-קרב שבו נפצעים שניהם. לוט נפצע קשה וקורא לפרל כי הוא אוהב אותה. היא זורקת את הרובה וזוחלת אליו פצועה קשה עד שהיא מגיעה אליו. שניהם נופחים את נשמתם זה בזרועות זו.

==קישורים חיצוניים==

* [https://www.youtube.com/watch?v=MQnr6p_wm_k קדימון לסרט "דו-קרב בשמש], באתר יוטיוב

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1946
קטגוריה:מערבונים
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי גרגורי פק
קטגוריה:דו-קרב
מוולד א-נבי

מוולד א-נבי: (בערבית: مولد النبي، ميلاد النبي، المولد النبوي - יום הולדתו של הנביא מוחמד) הוא מחגי האסלאם. החג חל ב-12 בחודש השלישי בלוח המוסלמי - רביע אל-אוול ("חודש האביב הראשון"),ומציין את לידת הנביא מוחמד. 

החג הוכרז כחג רשמי בשנת 1588 על ידי האימפריה העות'מאנית. המועד לא נחוג בתקופה העתיקה של האסלאם, ולכן לא כל הקהילות המוסלמיות חוגגות אותו כיום. במקומות בהם מצוין החג נערכות חגיגות, קריאת שירי שבח והלל לאללה ולמוחמד.

יש חכמי דת מוסלמים, בייחוד הוהאבים בהם, שרואים בחגיגות חידוש לא רצוי (בִדְעה) וסטייה מדרך התנהלות הנביא ומלוויו. החג מוכר כחג לאומי ברוב המדינות המוסלמיות, למעט ערב הסעודית וקטר.
==קישורים חיצוניים==

* 

קטגוריה:חגים ומועדים אסלאמיים
בורג' בנימינה

הסביל בכניסה לבורג' בנימינה
בורג' בנימינה הוא ח'אן היסטורי הממוקם בחלק הדרום מערבי של המושבה בנימינה.

==היסטוריה==
בחפירות הצלה שנערכו במקום ב-2009 נמצאו מעט חרסים שתוארכו לתקופות הביזנטית והעות'מאנית.

בחפירות הצלה נוספות שנערכו ב 2018, נחפרו מדרום למבנה הקשתות הדרומי, נמצאו וזוהו שני שלבי בנייה שתוארכו לתקופה הביזנטית המאוחרת: לשלב הקדום יוחס בית מרחץ שנחשף בחלקו, ולשלב מאוחר מערך של רצפות ובריכות מטויחות.

בשנת 1900 נקנו אדמות הבורג' על ידי הברון רוטשילד כדי להרחיב את המשקים של החקלאים בזכרון יעקב.

האדמות בסביבה<ref></ref> הוקצו ל-27 משפחות ממיסדי זכרון יעקב. באדמות הבורג' גידלו בעיקר תבואה, ולאחר מכן גם ענבי יין, שקדים, והדרים.

בתקופות עיבוד האדמות, האיכרים מזכרון יעקב היו לנים בימות השבוע בחאן הגדול של הבורג' שהיום רואים רק שרידים מעטים ממנו.
בשנות התשעים המקום החל לפעול כגן אירועים, כאשר משפחת גולדשטיין שימרה את החלק הדרומי של החאן.

בשנת 2018 בוצעו במקום עבודות שימור נוספות בחלקו הדרומי ומשמש מתחם אירוח להופעות ואירועים. 

בשנת 2020 מספר קשתות במתחם הצפוני התמוטטו ככל הנראה מרעידת אדמה קלה.

בבורג' פועלת מסעדה בשעות הבוקר, בורג' בוהריים. תפריט המסעדה מתבסס על חומרי גלם מובחרים מייצור מקומי, הקשר לחקלאות המקומית והמנות מייצגות את השלטון שהתחלף במהלך השנים, העות'מאני, האנגלי והעברי.

==ראו גם==
*תל בורגה, אתר מתקופת הברונזה ממזרח לבנימינה

==קישורים חיצוניים==

* [http://www.hadashot-esi.org.il/report_detail.aspx?id=1751 סקר ארכאולוגי לאתר] שנערך בחפירת הצלה בשנת 2009, באתר רשות העתיקות
* [https://www.hadashot-esi.org.il/report_detail.aspx?id=1751&mag_id=118 סקר ארכאולוגי לבורג' בנימינה מחפירות הצלה בשנת 2018], באתר רשות העתיקות.
*לאתר האינטרנט של [https://burge-binyamina.com בורג' בנימינה]

==הערות שוליים==

קטגוריה:בנימינה: מבנים
קים קוטר

קים קוטר (בהולנדית: Kim Kötter; נולדה ב-27 ביולי 1982) היא דוגמנית הולנדית, מיס הולנד לשנת 2002.

==ביוגרפיה==
קוטר נולדה במחוז אוברייסל בהולנד. היא החלה ללמוד באוניברסיטת טילבורח והפסיקה את לימודיה האקדמיים כשנבחרה למלכת היופי של אוברייסל. לאחר מכן בשנת 2002 זכתה בתחרות הארצית "מיס תבל הולנד" הבוחרת את נציגת הולנד לתחרות העולמית.

בתחרות מיס תבל שנערכה בפוארטו ריקו דורגה במקום ה-11, היא השתתפה באותה שנה בתחרות מיס אירופה וזכתה במקום השלישי.

היא שיחקה תפקיד קטן באופרת סבון הולנדית. במשך מספר שנים היא הייתה כתבת במגזין סגנון חיים. בשנת 2010 היא החלה להנחות תוכנית טלוויזיה בערוץ ההולנדי מקומי RTL 4, והופיעה בערוץ עוד מספר פעמים. בשנת 2011 השתתפה בגרסה ההולנדית של תוכנית המציאות המבצר.

קוטר היא בעלת סוכנות דוגמנות משלה. היא משמשת כבעלים וכמנחה של תחרויות מיס אוברייסל, מיס תבל הולנד ומיס תבל גרמניה.

==קישורים חיצוניים==

* 

* [http://misshollandnow.com/ אתר המסקר את תחרויות היופי שנערכו בהולנד]

קטגוריה:דוגמניות הולנדיות
קטגוריה:זוכות מיס הולנד
קטגוריה:משתתפות בתחרות מיס אירופה
קטגוריה:משתתפות בתחרות מיס תבל 2002
קטגוריה:בעלי תחרויות יופי
קטגוריה:מנחי תחרויות יופי
קטגוריה:הולנדיות שנולדו ב-1982
קטגוריה:הולנדים שנולדו ב-1982
מבנה כוורת

איור של מבנה סנדוויץ' (A), כאשר הוא מורכב מליבה של מבנה כוורת (C) בין שתי שכבות פח (B)
מבנה כוורת הוא מבנה טבעי או מלאכותי המחולק לתאים בצורת הדומה לתאים בכוורת דבורים המאפשרים יחסי אלסטיות וגזירה גבוהים יחסית לצפיפות החומר. כתוצאה מכך השימוש בחומרים קטן וכן משקל המבנה ומחיר החומרים הדרושים לייצורו. אף על פי שסוג מבנה זה לא מוגבל לצורה גאומטרית אחת, מרבית החומרים משתמשים בתאים בצורת משושה.

הסבר מתמטי לכך הובא בשנת 1999 על ידי תומאס היילס. הוא גילה שעבור משושים, מספר הקירות המשותפים לתאים סמוכים הוא הגדול ביותר, בהשוואה לריבועים או משולשים. כך נוצר מבנה דחוס וחזק יותר, שדורש פחות חומר.

מבני כוורת מלאכותיים לרוב מיוצרים על ידי שילוב מבנה כוורת בין שתי שכבות פח דקות (מה שמכונה סנדוויץ') שמקנה לחומר חוזק במתיחות. סוג מבנה זה שימושי בעיקר במקומות בהם יש משטחים ישרים או קמורים שנדרשים להיות קלים אך בעלי חוזק חומר גבוה. על כן שימוש סוג מבנה זה נפוץ מאוד בתעופה ומבני כוורת מאלומיניום, פיברגלס וחומרים מרוכבים אחרים שולבו במטוסים החל משנות ה-1950. שימוש במבנה זה נפוץ גם באריזות קרטון ובמכשירי ספורט כגון מגלשי סקי וסנובורד.

==קישורים חיצוניים==

== הערות שוליים ==

קטגוריה:הנדסת חומרים
חשמונה

מפה של נדודי בני ישראל משנת 1641
חַשְׁמֹנָה, אתר מקראי, אחת מתחנות נדודי בני ישראל במדבר. אל חשמונה הגיעו בני ישראל ממסעם ממתקה ומשם המשיכו בדרכם למוסרות. לפי המסופר במקרא נמצאת חשמונה במדבר פארן. בתרגום השבעים מופיע: צלמונה.

==זיהוי המקום==
יש הסוברים כי חשמונה נמצאת ליד ואדי אל חשים. מנגד יש הסוברים כי חשמונה נמצאת באזור היישוב בני עצמון.

==הערות שוליים==

קטגוריה:נדודי בני ישראל במדבר: אתרים
אמיל ולטר

אמיל ולטר בוקהרד (בגרמנית: Emil Walter Buckhard, נולד ב-7 באפריל 1900 בפפורצהיים שבגרמניה, נפטר ב-1 במרץ 1952 בפפורצהיים) היה כדורגלן גרמני ששיחק בעמדת הבלם בשנות ה-20 וה-30 של המאה ה-20. לאחר ששיחק במשך שנתיים בפיגרס, שיחק ולטר במשך עשור במדי ברצלונה, והוא זכה עמה 3 פעמים בגביע הספרדי ובמהדורה הראשונה של אליפות ספרד ב-1929. ולטר גם נודע לעיתים בשם הספרדי אמיליו ולטר.

== קריירה ==
גביע ב-1928. משמאל לימין: 
עומדים: פורנס (מאמן), מאס, קאסטייו, ליורנס, ולטר, גוסמאן, קרלויה ופלאטקו. יושבים: פיירה, ססטרה, סמיטייר, ארוצ'ה וסאז'י.]]

ולטר נולד וגדל בפפורצהיים, עיר בדרום-מערב גרמניה, שם החל לשחק כדורגל במועדון המקומי גרמניה ברצינגן. בראשית שנות ה-20 של המאה ה-20, בשל המצב הכלכלי הקשה שפקד את גרמניה, היגר לפיגרס שבקטלוניה, שם מצא עבודה במפעל. הוא הוזמן למשחק אימון שערכה הקבוצה המקומית פיגרס, שם חברי הקבוצה ראו שיש לו בעיטה חזקה, והוא הצטרף לקבוצה זו כשחקן הגנה. נאמר שבעיטתו הייתה כה חזקה, כך שהוא היה מסוגל לבעוט למרחקים אדירים, עד כדי כך שהבקיע משערו שלו לשער השני. את הופעת הבכורה שלו במדי הקבוצה ערך נגד אספניול, בעונת 1921/1922.

ב-1923 חתם ולטר בשורות ברצלונה, המועדון הבכיר באזור קטלוניה, והוא היה שותף עמה ל"דור זהב" שנמשך במהלך העשור. ב-1925 זכה עם ברצלונה בפעם הראשונה בגביע הספרדי, לאחר שפתח בגמר נגד ארנס גצ'ו ועזר לקבוצתו לנצח 2-0. שנה מאוחר יותר זכה עם הקבוצה בפעם השנייה ברציפות בגביע, הפעם הודות לניצחון 3-2 על אתלטיקו מדריד. לאחר שב-1927 הגיעו לחצי גמר הגביע, ב-1928 שבו ולטר וברצלונה לזכות בגביע. בגמר פגשה ברצלונה את ריאל סוסיאדד, ונערכו שני משחקים חוזרים, מכיוון ששני המשחקים הראשונים הסתיימו בתיקו. ולטר פתח בכל שלושת המשחקים, כשבאחרון שבהם ניצחה ברצלונה 3-1 וזכתה בתואר. ב-1929 נוסדה הליגה הספרדית, וברצלונה זכתה באליפות הראשונה של המפעל החדש. ולטר השתתף ב-13 מתוך 18 משחקי ליגה והוא תרם לזכייה 3 שערים. בעונה הבאה השתתף פעם נוספת ב-13 משחקים, אך ברצלונה הגיעה למקום השלישי. ולטר פרש ממשחק בשנת 1933, לאחר שנפצע באופן חמור, פציעה שהביאה לכך שצלע עד סוף חייו. בסך הכול ערך 242 הופעות במדי הקבוצה.

במקביל לכך שהיה שחקנה של ברצלונה, השתתף ולטר במספר משחקים של נבחרת קטלוניה. בשל מחסור במידע לא ברורה הכמות המדויקת של המשחקים בהם שותף.

לאחר פרישתו שב ולטר לגרמניה, ובין היתר עבד כמאמן של קבוצת היקסוואגן שבנורדריין-וסטפאליה וכן שימש יושב ראש של מועדון נעוריו גרמניה ברצינגן. במהלך שנות ה-40 הידרדר מצבו הפיזי והכלכלי של ולטר. ב-1947 החל נשיא ברצלונה אגוסטי מונטל אי גלוברט לשלוח חבילות מזון לגרמניה במשך מספר שנים כדי לעזור לוולטר. בנובמבר 1949 הוזמן ולטר כאורח כבוד לחגיגות היובל של המועדון. ב-1 במרץ 1952 נפטר ולטר, והדגלים בברצלונה הורדו לחצי תורן כציון אבל לפטירתו.

== תארים ==
=== ברצלונה ===
* אליפות ספרד (1): 1928/1929
* הגביע הספרדי (3): 1924/1925, 1925/1926, 1927/1928

== קישורים חיצוניים ==

* [http://www.11freunde.de/artikel/der-vergessene-barca-held-aus-pforzheim Mein Gott Walter], 11 Freunde, 22.12.2015 

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני ברצלונה
קטגוריה:כדורגלני פיגרס
קטגוריה:מאמני כדורגל גרמנים
קטגוריה:גרמנים שנולדו ב-1900
קטגוריה:גרמנים שנפטרו ב-1952
יוסי אמינוף

יוסי אמינוף (19 באפריל 1940 – 2 בנובמבר 2020) היה כדורגלן ישראלי ששיחק בעמדת החלוץ, ואחד מהכובשים המצטיינים של קבוצת בית"ר ירושלים בין השנים 1957–1973, במהלכן הבקיע 74 שערים.

== ביוגרפיה ==
אמינוף היה האח הצעיר למשפחת אמינוף אשר שלושה מבניה שיחקו בבית"ר ירושלים: יוסי, אהרון (לימים שופט בית המשפט המחוזי בנצרת) ומשה.<ref name=":0"> </ref> אחינו של יוסי הוא השחקן הראל נוף.<ref name=":0" /> אמינוף נולד וגדל בשכונת הבוכרים בירושלים, אביו נולד בקזחסטן למשפחת סוחרים, ואמו באה ממשפחה עשירה ביותר. הם איבדו את כל רכושם עם עלייתו של השלטון הקומוניסטי וברחו לארץ ישראל, אך אביו נאלץ להישאר עם משפחתו ורק לאחר 3 שנים עלה לארץ ישראל, בשנת 1937, התאחד עם משפחתו והקים משפחה בירושלים.

אמינוף החל את דרכו בקבוצה הבוגרת של בית"ר בשנת 1957 (גיל 17), וכבש 3 שערים באחד ממשחקיו הראשונים בקבוצה. בעונות שלאחר מכן כבש מספר גבוה של שערים, שעזרו לקבוצה להישאר בליגה ולנסות להעפיל לליגה הבכירה. לאחר מכן שיחק 3 עונות במדי הפועל ירושלים, וחזר לבית"ר ירושלים בעונת 1969–1970.

אחד השערים היותר זכורים שלו הגיע בשלהי הקריירה, בעונת 1973, באחד ממחזורי הסיום של העונה, נגד הפועל כפר סבא, בו כבש שער ניצחון דרמטי בדקות הסיום והציל את בית"ר מירידת ליגה.
בתחילת אותה עונה עזב אמינוף את בית"ר לאחר שהסתכסך עם מאמן הקבוצה דאז, עמנואל שפר, אולם לאחר תיווך של חבר ההנהלה, אבי חסון, חזר לקבוצה במחזורי הסיום וסייע לה להינצל מנשירה לליגת המשנה.

בתחילת עונת 1973–1974 עונת חתם בקבוצת בית"ר רמלה, אך לא הצטרף לבסוף לקבוצה עקב מחלוקת כספית. הוא שיחק במקום זאת במכבי ירושלים ופרש מכדורגל בסוף העונה.

אמינוף אימן במחלקות הילדים והנוער של בית״ר ירושלים.

בנו של אמינוף, דרור, שיחק גם הוא בתחילת שנות ה-90 בקבוצה הבוגרת של בית"ר ירושלים, אך לאחר שלא השתלב בקבוצה נדד לקבוצות אחרות בירושלים.

יוסי אמינוף נפטר ב-2 בנובמבר 2020.

== קישורים חיצוניים ==

* 

== הערות שוליים ==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני בית"ר ירושלים
קטגוריה:כדורגלני הפועל ירושלים
קטגוריה:ירושלים: כדורגלנים
קטגוריה:ישראלים שנולדו ב-1940
קטגוריה:ישראלים שנפטרו ב-2020
טימותי פוסו-מנסה

אוונס טימותי פוסו "טים" פוסו-מנסה (באנגלית: Evans Timothy Fosu "Tim" Fosu-Mensah; נולד ב-2 בינואר 1998) הוא כדורגלן הולנדי המשחק בעמדת המגן הימני והקשר האחורי בבאייר לברקוזן.

==קריירה קבוצתית==
טימותי פוסו-מנסה נולד וגדל באמסטרדם שבהולנד להורים מגאנה וכבר בגיל צעיר הצטרף למחלקת הנוער של אייאקס אמסטרדם. בשנת 2014, עבר פוסו-מנסה לאנגליה והצטרף לאקדמית הנוער של מנצ'סטר יונייטד. פוסו-מנסה החל לשחק בקבוצות הנוער של יונייטד בעמדות המגן, בלם והקשר. ב-28 בפברואר 2016, ערך פוסו-מנסה את הופעת הבכורה שלו במדי מנצ'סטר יונייטד ובפרמייר ליג כשעלה כמחליף בניצחון 2–3 של יונייטד על ארסנל. ב-2 במרץ, רשם פוסו-מנסה את הופעת הבכורה שלו בהרכב הראשון של מנצ'סטר יונייטד בניצחון 0–1 על ווטפורד.

ב-19 באוקטובר 2016, האריך פוסו-מנסה את חוזהו במנצ'סטר יונייטד בארבע שנים נוספות. ב-29 בספטמבר 2016, ערך פוסו-מנסה את הופעת הבכורה האירופית שלו במדי יונייטד כשעלה כמחליף בניצחון של מנצ'סטר יונייטד 1-0 על זאריה בשלב הבתים של ההליגה האירופית.

ב-10 באוגוסט 2017 הושאל פוסו-מנסה לקריסטל פאלאס. ב-12 באוגוסט ערך את הופעתו הבכורה בקבוצה בהפסד 0–3 להאדרספילד טאון.

ב-9 באוגוסט 2018 הושאל פוסו-מנסה לפולהאם.

==קריירה בינלאומית==
לאחר ששיחק בכל הנבחרות הצעירות של הולנד, הוא הצטרף לנבחרת הולנד עד גיל 21, וזאת לאחר שקיבל זימון גם מנבחרת גאנה הצעירה מפני שהוריו נולדו במדינה. מאז הוא קיים רק הופעה אחת במשחק ידידות של נבחרת הולנד עד גיל 21 נגד נבחרת אוסטריה עד גיל 21.

==תארים==
;מנצ'סטר יונייטד
* הליגה האירופית: 2016/17
* גביע ה-FA: 2015/16

==קישורים חיצוניים==

קטגוריה:כדורגלנים הולנדים
קטגוריה:מגני כדורגל הולנדים
קטגוריה:אמסטרדם: כדורגלנים
קטגוריה:כדורגלני אייאקס
קטגוריה:כדורגלני מנצ'סטר יונייטד
קטגוריה:כדורגלני קריסטל פאלאס
קטגוריה:כדורגלני פולהאם
קטגוריה:כדורגלני באייר לברקוזן
קטגוריה:כדורגלני נבחרת הולנד
קטגוריה:ספורטאים הולנדים באנגליה
קטגוריה:ספורטאים הולנדים בגרמניה
קטגוריה:הולנדים שנולדו ב-1998
שקול

שקול ; (ברומאנש: Scuol, בגרמנית: Schuls) היא בירת מחוז אין (Inn) שבקנטון גראובינדן שבשווייץ. השפה הרשמית בעיר היא רומאנש.

==היסטוריה==
שקול מוזכרת לראשונה במקור משנת 1095 בשם Schulles.

ב-8 ביוני 1897 נפתח בשקול מלון ולדהאוס וולפורה (Hotel Waldhaus Vulpera) שהיה מעוצב עם עיטורי סגרפיטו בסגנון נאו-רנסאנס. המלון היה אחד הבניינים העיקריים בתקופת הבל אפוק באירופה והיה אחד המלונות הראשונים באלפים השווייצריים. המלון עלה באש ב-27 במאי 1989 וכיום האתר שבו הוא שכן משמש כפארק בו משולבים שרידי בניין המלון.

שמה הרשמי של שקול השתנה כמה פעמים במהלך המאה ה-20. עד 1943 היה שמה הרשמי של העיירה Schuls (בגרמנית). באותה שנה שונה השם ל-Bad Scuol/Schuls (שילוב של השם הגרמני והשם ברומאנש). ב-1970 הושמט השם הגרמני ונותר השם ברומאנש, Bad Scuol וב-1999 הושמטה הקידומת Bad ונותר השם הנוכחי, Scuol.

==גאוגרפיה==
שטחה של שקול הוא 144.10 קמ"ר. מתוכם 28% משמשים לחקלאות, 25.7% הם שטחים מיוערים, 1.1% הם שטחים בנויים ו-45.2% הם שטחים בלתי מעובדים ושטחי נהרות, אגמים וקרחונים. צדה הדרומי של שקול פונה לפסגת הר פיז שמפש (Piz Champatsch) בגובה 2,785 מ', שמשמש כאתר סקי בשם "מוטה נלונס" (Motta Naluns). באתר קיימים מורדות באורך של 80 ק"מ ופועלים בו 12 קווי רכבל מסוגים שונים.

שקול היא בירת מחוז אין. היא ידועה כעיירת ספא וכאתר נופש והיא המרכז העסקי של עמק אנדגין. זהו הכפר הגדול ביותר על הגדה השמאלית של נהר האין.

==דמוגרפיה==
נכון לשנת 2014 מנתה אוכלוסיית שקול 2,351 תושבים. כמחצית מאוכלוסיית העיירה הם דוברי רומאנש. השפה השנייה בשכיחותה היא השפה הגרמנית, אותה דוברים כ-40% מהתושבים וכן קיים מיעוט קטן של דוברי איטלקית.

==קישורים חיצוניים==

* 

==הערות שוליים==

קטגוריה:אתרי סקי בשווייץ
קטגוריה:גראובינדן: ערים
יצחק ג'אנו

יצחק (איציק) ג'אנו (נולד ב-24 באפריל 1954 בירושלים) הוא כדורגלן עבר ישראלי ששיחק בעמדת הבלם בקבוצת בית"ר ירושלים לאורך הקריירה שלו (15 עונות רצופות). ג'אנו היה שותף לזכייה בשני הגביעים הראשונים של המועדון בשנים 1976 ו-1979.

== ביוגרפיה ==
ג'אנו נולד בירושלים, ושיחק במחלקת הנוער של בית"ר ירושלים מגיל צעיר. 

בעונת 1967/1968 כשהוא בגיל שש עשרה, ערך את הופעתו הראשונה בקבוצת הבוגרים של המועדון. שנה אחר כך, החל בהדרגה לקבע את מעמדו כשחקן הרכב במקומו של שמעון צ'רנוחה ששבת באותה עונה. ג'אנו בלט במשחק ראש מצוין ומשחק הגנה אגרסיבי, מה שהקנה לו תדמית מאיימת על חלוצי היריבה, של בלם קשוח ואגרסיבי. העימותים בינו לבין חלוץ היריבה העירונית הפועל ירושלים, אלי בן רימוז' זכורים היטב לאוהדים באותן עונות.

בעונת 1975/1976 היה שותף כשחקן הרכב משמעותי בתואר ההיסטורי הראשון של הקבוצה, גביע המדינה ולאחר מכן בגביע נוסף בעונת 1978/1979.

ג'אנו שימש קפטן בשתי עונות: 1973/1974, ו־1974/1975 כולל במשחק גמר גביע המדינה מול הפועל כפר סבא שהתקיים בעונת 1974/1975. בתום עונת 1982/1983 החליט מאמן בית"ר דאז, אליהו עופר, לוותר עליו לטובת השחקן הצעיר מהנוער חנן אזולאי. החלטה זו הביאה לפרישתו של ג'אנו מכדורגל.. מספר חולצתו לאורך מרבית שנותיו בקבוצה הבוגרת היה 5.

==קריירת אימון==
לאחר פרישתו ממשחק עסק באימון, בעונת 1983–1984 אימן את הפועל רעננה מליגה א'. בעונת 1985–1986 אימן את הפועל אשדוד בליגה ב'. בין השאר הקים את מחלקת הנוער של קבוצת בית״ר מעלה אדומים. החל מעונת 2017/2018 מכהן כמנהל מחלקת הנוער של מועדון הכדורגל בית"ר נורדיה ירושלים.

== תארים ==
=== כשחקן ===
;בית"ר ירושלים
** גביע המדינה (2): 1975/1976, 1978/1979
** אלוף האלופים (1): 

== קישורים חיצוניים ==

* [http://beitar-jerusalem.net/article_438 גביע המדינה 1975/6] באתר האוהדים של בית"ר ירושלים
* 

== הערות שוליים ==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני בית"ר ירושלים
קטגוריה:מאמני כדורגל ישראלים
קטגוריה:מאמני הפועל רעננה
קטגוריה:מאמני הפועל אשדוד
קטגוריה:ירושלים: כדורגלנים
קטגוריה:ישראלים שנולדו ב-1954
טורוס סטנפורד

טורוס סטנפורד הוא הצעה למבנה עבור חיים אנושיים בחלל, מושבת חלל.

טורוס סטנפורד יוכל להכיל בין 10,000-140,000 תושבי קבע. הטורוס שקוטרו 1,790 מטרים, ישלים סיבוב סביב עצמו אחת לדקה על מנת ליצור כבידה מלאכותית באמצעות כוח צנטריפוגלי.

== מקור ==
סטנפורד טורוס הוצע במסגרת נאס"א לחקר קיץ בשנת 1975, שנערך באוניברסיטת סטנפורד, במטרה לבחון השערות בקשר לעיצובים עבור מושבות בחלל בעתיד. הטורוס סטנפורד מתייחס רק לגרסה מסוימת זו של עיצוב, כיוון שהתפישה של תחנת חלל דמוי טבעת סיבובית הוצע בעבר על ידי פון בראון ורנר הרמן פוטוצ'ניק.

== תיאור ==
טורוס סטנפורד מורכב מטבעת בצורת טורוס בקוטר של 1.8 קילומטר (שיספיק עבור כ־10,000 אנשים). הטורוס מסתובב במהירות של סיבוב לדקה ומספק כוח כבידה מלאכותי של בין 0.9 ל־1.0 g באמצעות כוח צנטריפוגלי.

אור השמש מפוזר בתוך הטורוס ידי מערכת של מראות. הטבעת מחוברת דרך "חישורים" המשמשים כמוליכים לאנשים וחומרים. ציר הסיבוב הוא במרכז התחנה, יש לו את כוח המשיכה המלאכותית הנמוכה ביותר והוא המקום הבטוח ביותר עבור מרחב ביטחון בספינה.

החלל הפנימי ישמש למחיה, ויהיה גדול מספיק כדי לייצר סביבה "טבעית"; החלל הפנימי יהיה כמו עמק קרחוני צר, ארוך וישר שקצותיו מתעקלים כלפי מעלה עד שנפגשים וסוגרים מעגל. צפיפות האוכלוסייה תהיה דומה לזו של פרוור צפוף,כאשר חלק של הטבעת מוקדש לחקלאות, וחלק לדיור.

== בנייה ==
יהיה צורך ב-10 מיליון טון של חומר. הבנייה תעשה שימוש בחומרי גלם המופקים בירח ונשלחים לחלל באמצעות מעוט אלקטרומגנטי. לוכד מסה בנקודה L2 יעביר את החומר אל נקודה L5, שם יעובד במפעל תעשייתי שיבנה את הטורוס. רק חומרים אשר לא ניתן יהיה להשיג בירח, יובאו מכדור הארץ. כריית אסטרואידים היא אפשרות נוספת.

== מאפיינים כללים ==
* מיקום: בין כדור הארץ לירח - נקודת לגראנז' L5
* סה"כ מונה: 10 מיליון טון (כולל מגן קרינה (95%), בתי גידול, ואווירה)
* קוטר: 1,790 מטר
* צינור בקוטר למגורים: 130 מטר
* חישורים: 6 חישורים של 15 מטר בקוטר
* סיבוב: 1 סיבובים לדקה
* מגן קרינה: 1.7 מטר של אדמת הירח

==ראו גם==
* גליל אוניל
* מושבת חלל

==קישורים חיצוניים==

* [https://www.youtube.com/watch?v=oazFe2jbMxw סרטון יוטיוב] מאת f r a g o m a t i k אשר פורסם ב־2009
* ג'ונסון, (Holbrow 1977). [http://settlement.arc.nasa.gov/75SummerStudy/Table_of_Contents1.html "מושבות חלל: מחקר עיצוב"] . מינהל התעופה הלאומית שטח המינהל.
* ג'רארד אוניל, "פרונטיר גבוהה", ויליאם מורו ושות ', 1977, p149
* פון בראון, W.:Crossing הגבול האחרון, Colliers, 22 במרץ 1952
* הרמן פוטוצ'ניק: הבעיה של מסע בחלל (1929)

קטגוריה:מבני-על
קטגוריה:תחנות חלל